Myntgatan

Denne artikkelen handler om en gate i Stockholm, for gater i Norge med samme navn, se Myntgata

Myntgatan er en gate i Gamla stan i Stockholm. Den strekker seg fra Mynttorget til Riddarhustorget og er ca 150 meter lang.

Både Myntgatan og Mynttorget har sine navn etter Kungliga Myntet som lå ved torget mellom 1696-1850. På et kart fra 1630-tallet kalles gaten  Skattmestare Gattun, senere også Salviigränd (dagens Salviigränd går fra Myntgatan til Västerlånggatan). Langt inn på 1800-tallet ble Myntgatan kalt for Riddargatan eller Riddarhusgatan, fra 1863 ble det nåværende navnet brukt. 

I 1929 la den nye stadsplanedirektören Albert Lilienberg fram en generalplan for Stockholms tettere bebygde deler. I hans plan med å forlenge Sveavägen ned til Gustav Adolfs torg, inngikk også å føre trafikken videre sørover gjennom en sterkt breddet Myntgata og Riddarhustorget via en bro over Söderström til Södermalm. De mange forslagene om å bredde Myntgatan til en 33 meter bred hovedvei førte til en provisorisk bredding som ble gjennomført omkring 1930 i Cephalus-kvartalets vestre deler. I påvente av en definitiv trafikkløsning ble den såkalte Slingerbultsleden på Riddarholmens østre side ført fram her. Først ved oppføringen av Kanslihusannexet i 1951 ble torgbildet gjenskapt.

Største eiendom er det tidligere Kanslihusannexet som ligger ved Myntgatans sydøstre side. Bygningen tar opp hele Cephalus-kvartalet som ble revet i 1945 for å gi plass til regjeringens nybygg.  Husets arkitekt, Arthur von Schmalensee, lyktes dog å bevare noen historiske bygninger langs Storkyrkobrinken og Västerlånggatan.

Se også 
Gater og torg i Gamla stan

Referanser

Litteratur
Andersson, Henrik O.; Bedoire, Fredric (1977) [1973]. Stockholms byggnader: en bok om arkitektur och stadsbild i Stockholm (3). Stockholm: Prisma. Libris 7406664. ISBN 91-518-1125-1
Stahre, Nils-Gustaf; Fogelström, Per Anders (1986). Stockholms gatunamn: innerstaden. Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. Libris 7269073. ISBN 91-38-90777-1
Hur Gamla stan överlevde, Gösta Selling, Stockholms stadsmuseum, 1973

Eksterne lenker 
 

Gater og torg i Gamla stan